Diari Oficial de la Generalitat Valenciana


Sumari del DOGV 5085, del 05-09-2005 (2005/9434)

Informació pública de les bases específiques de la convocatòria per a cobrir en propietat una plaça de tècnic superior d'urbanisme, corresponent a l'oferta d'ocupació pública de 2005.
---------------------------------------------------------------------------------------------------------------------------------------------------------------------------------------

### Dades del document

Número de DOGV
:   5085

Data del DOGV
:   05-09-2005

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2005/9434


Data del document
:   28-07-2005

Organisme emissor
:   Ajuntament de Finestrat

Tipus de document
:   Convocatòria

Descriptors 

:   * Finestrat
    * professió de l'urbanisme
    * concurs administratiu
    * administració local

Informació pública de les bases específiques de la convocatòria per a cobrir en propietat una plaça de tècnic superior d'urbanisme, corresponent a l'oferta d'ocupació pública de 2005. [2005/A9434]
  
De conformitat amb l'oferta d'ocupació pública per al 2005, aprovada per la Resolució de l'alcalde president de data 31 de març del 2005, i d'acord amb les bases generals aprovades per la Resolució de l'Alcaldia de data 14 d'octubre del 2002 i publicades en el Butlletí Oficial de la Província número 247 de data 28 d'octubre de 2002.
  
Fent ús de les atribucions que confereix l'article 41.14.a del Reglament d'Organització, Funcionament i Règim Jurídic de les Entitats Locals, es fan públiques les bases específiques aprovades per la Resolució de l'Alcaldia de data 28 de juliol de 2005 i es convoca la prova selectiva per a cobrir en propietat, mitjançant oposició, la següent plaça de funcionari:
  
- Una plaça de tècnic superior d'urbanisme
  
Bases específiques
  
Bases específiques de la convocatòria per a proveir en propietat una plaça de tècnic superior d'urbanisme vacant en la plantilla, de conformitat amb l'oferta d'ocupació pública per a 2005, aprovada per la Resolució de l'alcalde president de data 31 de març de 2005, i publicada en el Boletín Oficial del Estado número 127 de data 28 de maig de 2005, i d'acord amb les bases generals aprovades per la Resolució de l'Alcaldia de data 14 d'octubre de 2002 i publicades en el Butlletí Oficial de la Província número 247 de data 28 d'octubre de 2002.
  
Primera. Objecte de la convocatòria
  
Es convoca el procés selectiu per a cobrir en propietat, mitjançant oposició lliure, una plaça de tècnic superior urbanisme, pertanyent a l'escala d'administració especial, subescala tècnic superior, grup A, nivell complement de destinació 22.
  
Segona. Procediment de selecció
  
El procediment de selecció per a la plaça convocada es realitzarà mitjançant oposició lliure.
  
Tercera. Requisits dels aspirants
  
A més de complir els requisits que estableix la base tercera de les bases generals de l'Ajuntament de Finestrat, per a ser admesos, a més, caldrà posseir la titulació de llicenciat en Dret.
  
Quarta. Presentació de sol·licituds i admissió d'aspirants
  
4.1 Sol·licituds. Els interessats a prendre part en l'oposició s'han d'adreçar al president de la corporació de conformitat amb el que estableix la base quarta de les bases generals de l'Ajuntament de Finestrat, segons el model inclòs en l'annex I de les presents bases específiques.
  
4.2 Admissió d'aspirants. Conforme al que estableix l'apartat 4.2 de la base quarta de les bases generals de l'Ajuntament de Finestrat.
  
4.3 L'aspirant haurà de pagar el drets d'examen quan presente la sol·licitud, que es fixen en les quantia següent:
  
- Tècnic superior d'urbanisme: 50,00 €
  
Els aspirants han d'efectuar els ingressos a la Caja de Ahorros del Mediterráneo, oficina de Finestrat 0061, sítia a la carretera de Benidorm, número 11, baix, en el compte corrent 9675509713, (clau SICA: 2641.7492.88.2532561682), a nom de l'Ajuntament de Finestrat, o mitjançant un gir postal, segons preceptua la Llei de Règim Jurídic de les Administracions Públiques i del Procediment Administratiu Comú. El justificant de pagament de la taxa es realitzarà amb la impressió del segell de l'entitat bancària en la sol·licitud, o acompanyant una còpia del resguard del gir postal, que haurà de presentar-se unit a la sol·licitud de participació en el procés selectiu.
  
Cinquena. Publicitat de les convocatòries
  
Quant a la publicitat de la convocatòria caldrà ajustar-se al que disposa la base cinquena de les bases generals de l'Ajuntament de Finestrat.
  
Una còpia de les bases generals i específiques íntegres, i els seus annexos, estaran a disposició dels interessats a les oficines de l'Ajuntament i a la Secretaria, en dies hàbils de 09.00 a 14.00 hores, i sempre durant el termini de presentació d'instàncies.
  
Les bases generals per als processos selectius de l'Ajuntament de Finestrat per a la provisió de places i llocs de treball, van ser aprovades per la Resolució de l'Alcaldia de 14 d'octubre del 2002 i publicades en el Butlletí Oficial de la Província número 247 de data 28 d'octubre de 2002.
  
Sisena. Tribunals qualificadors
  
Quant als tribunals qualificadors caldrà ajustar-se al que disposa la base sisena de les bases generals de l'Ajuntament de Finestrat.
  
Setena. Començament i desenvolupament de les proves
  
Quant al començament i desenvolupament de les proves caldrà ajustar-se al que disposa la base setena de les bases generals de l'Ajuntament de Finestrat.
  
Huitena. Sistema selectiu
  
El sistema de selecció dels aspirants per oposició consisteix en la superació de les proves que s'estableixen en les corresponents convocatòries.
  
Novena. Exercicis de l'oposició i contingut temàtic dels programes de cada procés selectiu
  
1) Primer exercici. Obligatori i eliminatori.
  
Consistirà en la realització per escrit d'una prova de coneixements referida als continguts del programa de temari de matèries comunes que figura com a annex I de la base novena.
  
El tribunal fixarà l'exercici en forma de test, que tindrà 100 preguntes, amb quatre respostes alternatives cada una d'elles, sent només una la correcta. Les contestacions errònies es valoraran negativament amb una penalització equivalent a un terç de valor de cada contestació correcta.
  
La duració d'este exercici serà de 90 minuts.
  
Este exercici es puntuarà de 0 a 10 punts, i en seran eliminats els aspirants que no aconsegueixen una puntuació mínima de 5.
  
2) Segon exercici. Obligatori i eliminatori.
  
Consistirà en el desenvolupament per escrit, durant un temps mínim de 3 hores i màxim de 3 hores i 30 minuts, d'un tema que cal triar entre dos proposats pel tribunal en relació amb els continguts del programa de temari de matèries específiques que figura com a annex II.
  
Este exercici es valorarà de 0 a 10 punts, sent eliminats els aspirants que no aconseguisquen una puntuació mínima de 5 punts.
  
3) Tercer exercici. Obligatori i eliminatori.
  
Consistirà en la realització d'un supòsit pràctic relacionat amb les funcions pròpies del lloc de treball, durant un temps mínim d'1 hora i màxim de 2 hores, a determinar pel tribunal.
  
Este exercici es valorarà de 0 a 10 punts, i en seran eliminats els aspirants que no aconseguisquen un mínim de 5 punts.
  
4) Quart exercici. Obligatori i no eliminatori.
  
Valencià
  
Consistirà en la traducció d'un text del castellà al valencià proposat pel tribunal, assenyalant la duració de l'exercici en: mínim 30 minuts i màxim 1 hora.
  
Este exercici es valorarà de 0 a 3 punts.
  
Finalitzades les proves selectives, els tribunals faran pública, al tauler d'edictes i al lloc o llocs de realització de l'últim exercici, la relació d'aspirants aprovats, per ordre de puntuació final obtinguda, en un nombre no superior al de places convocades.
  
ANNEX I
  
Temari matèries comunes
  
1. La Constitució espanyola de 1978. Estructura. Principis generals.
  
2. Drets i deures fonamentals dels espanyols. La seua garantia i suspensió
  
3. L'organització de l'Estat en la Constitució. La Corona. Les Corts Generals.
  
4. El poder judicial.
  
5. El Govern i l'administració.
  
6. Organització territorial de l'Estat. Els estatuts d'autonomia. El seu significat. Especial referència a l'Estatut d'Autonomia de la Comunitat Valenciana: principis generals i organització.
  
7. Fonts del dret administratiu. La llei: les seues classes. El reglament: les seues classes.
  
8. El procediment administratiu. Principis generals del procediment administratiu.
  
9. Fases del procediment administratiu general. El silenci administratiu.
  
10. Els recursos administratius. Classes de recursos segons la Llei 4/1999, de modificació de la Llei 30/1992, de Règim Jurídic de les Administracions Públiques i del Procediment Administratiu Comú. El recurs contenciós administratiu.
  
11. Règim local espanyol. Principis constitucionals.
  
12. El municipi. El terme municipal. La població. L'empadronament. Organització municipal. Competències.
  
13. La província en el règim local. Organització provincial. Competències.
  
14. Ordenances, reglaments i bans. Procediment d'elaboració i aprovació. Infraccions.
  
15. Personal al servei de l'administració local. La funció pública local i la seua organització. Drets i deures dels funcionaris públics locals. Incompatibilitats. Règim disciplinari.
  
16. Funcionament dels òrgans col·legiats locals. Votacions. Actes i certificats d'acords. Les resolucions del president de la corporació.
  
17. El planejament urbanístic: significat i classes de plans. Procediment d'elaboració i aprovació. Efectes en l'aprovació dels plans. Execució dels plans. La classificació del sòl.
  
18. Hisendes locals. Classificació dels ingressos. Les ordenances fiscals.
  
ANNEX II
  
Temari matèries específiques
  
1. Evolució històrica de la legislació urbanística: des de la Llei del Sòl de 1956 fins a l'actualitat.
  
2. El marc constitucional de l'urbanisme. La doctrina de la Sentència del Tribunal Constitucional número 61/1997, de 20 de març.
  
3. La jurisprudència constitucional sobre la legislació estatal en matèria de règim del sòl i valoracions. La incidència de la STC 61/1997, de 20 de març, en el marc legislatiu general - estatal sobre l'urbanisme. La renovació de la legislació després de la STC 61/1997, de 20 de març.
  
4. La Llei 6/1998, de 13 d'abril. Sobre el Règim del Sòl i Valoracions. Disposicions generals.
  
5. L'evolució de la legislació valenciana fins a la LRAU: trets fonamentals d'esta. Les disposicions legals aplicables a la Comunitat Valenciana en matèria d'urbanisme, després de la STC 61/1997, de 20 de març. altres disposicions del dret urbanístic valencià.
  
6. L'organització administrativa de la Generalitat Valenciana. L'organització administrativa municipal.
  
7. L'ordenació urbanística i l'autonomia municipal. L'atribució legal expressa de competències urbanístiques: competències autonòmiques i municipals.
  
8. L'activitat urbanística: l'objecte i el sistema de la LRAU. Principis rectors de l'activitat urbanística i règim d'exercici de les potestats en què la integren.
  
9. La gestió de l'activitat urbanística. La participació privada en la gestió de l'activitat urbanística.
  
10. Règim urbanístic de la propietat en la LRAU: peculiaritat i constitucionalitat. Règim del sòl no urbanitzable.
  
11. Règim del sòl urbà i urbanitzable en el dret urbanístic valencià.
  
12. Els reglaments urbanístics aplicables a la Comunitat Valenciana. Règim de l'exercici de les potestats urbanístiques i de la potestat de planejament. Les regles legals d'ordenació directa.
  
13. Els instruments d'ordenació: concepte, classes i naturalesa jurídica. Les declaracions d'interés comunitari com a complement del sistema de planejament en sòl no urbanitzable.
  
14. Els plans d'acció territorial de finalitat urbanística: naturalesa, caràcter, funció, abast i classes. Contingut substantiu i documental. Relacions amb el planejament urbanístic municipal.
  
15. Els plans parcials i de reforma interior. La seua relació amb el Pla General. Àmbit territorial. Determinacions. Contingut formal.
  
16. El pla especial: naturalesa, funció i contingut documental. Àmbit territorial.
  
17. El Catàleg de Béns i Espais Protegits. Naturalesa, funció i abast. Els catàlegs i el Registre d'Immobles Catalogats. Contingut documental.
  
18. L'estudi de detall. Àmbit territorial, objecte i contingut formal.
  
19. Ordenació estructural i ordenació detallada: distinció. La xarxa primària de dotacions públiques. Tractament dels béns de domini públic no municipal.
  
20. Els actes preparatoris de l'elaboració dels plans. Suspensió de l'atorgament de llicències i del planejament.
  
21. Procediment d'aprovació del Pla General: fases i òrgans competents. Legislació aplicable.
  
22. Tramitació del pla d'acció territorial i dels plans especials.
  
23. Publicació i entrada en vigor dels instruments de planejament. Efectes de l'aprovació dels plans: especial referència a l'afectació a destinació pública de terrenys dotacionals.
  
24. Els programes. Ordenació física del territori i ordenació jurídica del seu procés de gestió urbanística.
  
25. Planejament i programació: naturalesa jurídica del programa com a pla urbanístic. Funció del programa. Contingut i documentació.
  
26. La divisió del sòl urbanitzable en unitats d'execució. Àmbit territorial. La unitat d'execució com a unitat de programació.
  
27. La cèdula d'urbanització: concepte, regulació i funció. Procediment i competències del seu atorgament.
  
28. La tramitació i aprovació de programes. La formulació del programa. La convocatòria de la informació pública per l'Ajuntament. Simplificació del procediment a instància d'una particular.
  
29. La pròrroga del període de presentació d'alternatives tècniques. La presentació de proposicions juridicoeconòmiques. Altres actuacions prèvies a la resolució.
  
30. La resolució: l'acord aprovatori del programa. La remissió de les actuacions a l'administració autonòmica. Efectes de l'aprovació definitiva. Formalització i publicació.
  
31. L'aprovació de plans parcials, de reforma interior i estudis de detall.
  
32. L'elecció de l'urbanitzador: l'acord aprovatori del programa. Les bases de la programació. Mètode de selecció.
  
33. El règim d'adjudicació preferent: finalitat. Requisits. Tramitació. Concurrència de sol·licituds.
  
34. Les agrupacions d'interés urbanístic. Concepte. Requisits. Formalització i règim jurídic.
  
35. L'urbanitzador: funció, naturalesa i tipologia legal. L'urbanitzador en la gestió directa i en la gestió indirecta. La cessió de l'adjudicació.
  
36. Les relacions entre l'urbanitzador i els propietaris de terrenys afectats: drets i obligacions.
  
37. La retribució de l'urbanitzador. Naturalesa jurídica. Determinació i quantia. Modalitats.
  
38. Les càrregues i costos de la urbanització: diferència. El benefici de l'urbanitzador. Les despeses de gestió de l'urbanitzador. Altres càrregues. La retribució de l'urbanitzador.
  
39. Les garanties de l'urbanitzador. Concepte i classes.
  
40. Les responsabilitats de l'urbanitzador i de l'administració actuant. La resolució, la caducitat, la cancel·lació anticipada del programa. Règim de responsabilitats.
  
41. L'execució dels plans. La reparcel·lació: concepte, funció i classes. Competència i procediment. Efectes.
  
42. Les transferències d'aprofitament i la reparcel·lació voluntària.
  
43. Els projectes d'urbanització: concepte, funció i classes. Els costos d'urbanització. Les quotes d'urbanització. El cànon d'urbanització.
  
44. L'expropiació forçosa en urbanisme, concepte i elements de l'expropiació.
  
45. Els diversos supòsits expropiatoris en la legislació urbanística valenciana.
  
46. L'expropiació com a alternativa procedimental a la reparcel·lació.
  
47. Procediment, abast i efectes de l'expropiació en urbanisme.
  
48. L'ocupació directa.
  
49. Els patrimonis públics de sòl.
  
50. Les societats públiques urbanitzadores i les societats d'economia mixta.
  
51. La conclusió del programa. Els seus efectes. Recepció de la urbanització per l'administració. Conservació de la urbanització.
  
52. La gestió urbanística en sòl urbà. Actuacions aïllades: condicions. Programes per a l'execució del sòl urbà.
  
53. El règim d'edificació forçosa. El registre de solars i edificis a rehabilitar. La cèdula de garantia urbanística.
  
54. La gestió urbanística del patrimoni immobiliari construït: deure de conservació i de rehabilitació: legislació vigent.
  
55. La inspecció periòdica de construccions. El deure de conservació: la seua exigibilitat, el seu límit i el seu règim econòmic.
  
56. La declaració legal de ruïna: naturalesa i finalitat. Pressupostos, procediment i efectes de la seua declaració.
  
57. La ruïna imminent: causes, procediment, responsabilitats. Mesures cautelars davant de l'amenaça de ruïna imminent.
  
58. Les llicències urbanístiques: regulació legal, naturalesa jurídica. Òrgan competent. Actes subjectes a llicència. Classes de llicència. Termini d'atorgament. Efectes.
  
59. Les llicències d'activitats classificades. Regulació legal i reglamentària. Actes subjectes. Procediment per al seu atorgament.
  
60. La parcel·lació de terrenys. La declaració o certificat administratiu del seu innecesariedad.
  
61. La disciplina urbanística: regulació legal. Procediment sancionador. Òrgans competents. Infraccions i sancions.
  
62. El règim transitori en la LRAU. L'homologació del planejament.
  
63. Règim dels actes de naturalesa urbanística que es poden inscriure al Registre de la Propietat. Aspectes generals del Reial Decret 1.093/1997, de 4 de juliol. La inscripció de la propietat, anotació preventiva i nota marginal en l'urbanístic.
  
64. El règim transitori de classificació del sòl. Aprofitaments tipus.
  
65. El sòl no urbanitzable: regulació legal en la Comunitat Valenciana. La classificació del sòl no urbanitzable.
  
66. La qualificació del sòl no urbanitzable: usos i aprofitaments.
  
67. El règim urbanístic legal del dret de propietat del sòl classificat com a no urbanitzable.
  
68. El procediment per a la declaració de l'interés comunitari d'usos i aprofitaments en sòl no urbanitzable de la Comunitat Valenciana.
  
69. El procediment ordinari i extraordinari en la Llei del Sòl No Urbanitzable de la Comunitat Valenciana.
  
70. Règim transitori en la LRAU. Panoràmica general: la no-necessitat d'adaptació dels plans.
  
71. Procediments incoats amb anterioritat a l'entrada en vigor de la LRAU. Normes subsidiàries i projectes de delimitació de sòl urbà.
  
72. La Llei 22/1998, de 28 de juliol, de Costes. Règim jurídic de les costes espanyoles.
  
Deu. Ordre d'actuació d'aspirants i correcció d'exercicis
  
Quant a l'ordre d'actuació d'aspirants i correcció d'exercicis, caldrà ajustar-se al que disposa la base desena de les bases generals de l'Ajuntament de Finestrat.
  
Onze. Publicitat de les qualificacions
  
Quant a la publicitat de les qualificacions caldrà ajustar-se al que disposa la base onzena de les bases generals de l'Ajuntament de Finestrat.
  
Dotze. Llista definitiva d'aprovats i propostes de nomenaments
  
Quant a la llista definitiva d'aprovats i propostes de nomenaments caldrà ajustar-se al que disposa la base dotzena de les bases generals de l'Ajuntament de Finestrat.
  
Tretze. Borsa de treball
  
Quant a la borsa de treball caldrà ajustar-se al que disposa la base tretzena de les bases generals de l'Ajuntament de Finestrat.
  
Catorze. Presentació de documents, nomenaments, preses de possessió i/o formalització de contractes
  
Quant a la presentació de documents, nomenaments, preses de possessió i/o formalització de contractes, caldrà ajustar-se al que disposa la base tretzena bis de les bases generals de l'Ajuntament de Finestrat.
  
Quinze. Aprovació i vigència de les bases generals. Dret supletori
  
El contingut de les presents bases es regeix pel que disposen les bases generals.
  
Setze. Impugnació
  
El contingut de les presents bases es regeix pel que disposen les bases generals de l'Ajuntament de Finestrat.